KIELEKELEIKKAUKSEN KOTIHOITO-OHJE

|  |  |
| --- | --- |
| Kuvaus: | Kotihoito-ohje potilaalle, jolle on tehty kielekeleikkaus |

Teille on tehty leikkaus, jossa kudospuutosalue on korjattu ihoa, ihonalaiskudosta ja/tai lihasta sisältävällä kielekkeellä. Kieleke voi olla otettu kudospuutosalueen lähettyviltä tai kauempaa.

**KIELEKEALUEEN KOTIHOITO:**

Ompeleita peittävät teipit tulee poistaa, jos ne irtaantuvat tai likaantuvat. Siistiin haavaan voi laittaa puhtain käsin uudet teipit (apteekista). Teippiä voi pitää vielä ompeleiden poiston jälkeen viikkojenkin ajan, jos halutaan lisätukea haavalle tai mahdollisimman hyvää arven ulkomuotoa. Kuivan ihon hoitoon voi käyttää apteekista saatavaa perusvoidetta. Kielekettä saa suihkuttaa kotona tarvittaessa päivittäin. Saunominen on mahdollista ompeleiden poiston jälkeen, mutta jos kieleke on tunnoton, se tulee löylyssä suojata esim. pyyhkeellä. Tunnotonta kielekettä on suojeltava myös hankaukselta ja liialliselta kuormitukselta.

Kielekkeessä voi olla turvotusta kuukausien ajan leikkauksen jälkeen. Alaraajakielekkeille määrätään usein kohoasento ja tukisidos, josta saatte erillisen ohjeen.

Jos lihaskieleke on peitetty ihosiirteellä, saatte sen ja ihonottokohdan hoidosta erillisen ohjeen.

Haavakipuun voi käyttää lääkärin määräämiä lääkkeitä tai apteekista saatavia käsikauppalääkkeitä.

**Ottakaa yhteyttä hoitaneeseen lääkäriin tai terveyskeskukseen, jos:**

- haavassa on yltyvää kipua

- haavassa on jatkuvaa verenvuotoa

- haavassa on punoitusta, turvotusta tai haisevaa eritettä

- teillä on kuumetta

Ompeleiden poisto \_\_\_\_.\_\_\_\_.\_\_\_\_\_\_ omassa terveyskeskuksessanne

(aika varattava itse).